Êrîşên Komên Çekdar yên Dijî Dibistinan Û Revandina Xwendevanan li Nîjera
 Nîjerya dibêje komekî çekdaran hewil dane ku pirtir xwendevanên Kolejekî Federal birevînin ku 39 xwendevanên zanîngehê ji êrîşa Pêncşemê ve, winda ne.
Samuel Aruwan, karbidestê eyaleta Kaduna ya Nîjerya dîyar kir ku komekî çekdaran roja Yekşemê hewil dane ku pirtir xwendevanên Koleja Federal ya Mekanîkkirina Daristane, li bakurê rojavayê welat birevînin. 39 xwendekar, tevî jineke ducanî, hîn jî di revandina roja Pêncşemê ya ji heman zanîngehê, winda ne. Lê, Samuel Aruwan, berpirsê eyaleta Kaduna yê ewlehîya navxweyî û karên navxweyî, di derbarê vîdyoyekî ku roja Şemîyê hat weşandin û dîmenên lêdan û tirsandina xwendevanên winda yên ji Kolejê nîşan dide, ne axifî. Di wê vîdeoyê de, xwendevanekî zanîngehê dibêje kesên ku ew dilgirtine 1.3 mîlyon $ fîdye dixwazin. "Wekî hikûmetê, armanca me rizgar kirina xwendevanên me yên winda ye û pêşîgirtina êrîşên din yên dijî dibistanan yên bo revandinan e," Aruwan got. Hevdem, Aruwan ragihand ku polîs, artêş û yên din êrişên li ser dibistanek din û li nivîsgehek hikûmeta herêmî li nêzê balafirgeha Kaduna, dane rawestandin. " Hikûmeta eyaleta Kaduna hevkarîya xwe ya xurt ya bi artêş, polîs, beşa Karên Navxwe yên Eyaletê û dezgehên ewlehîyê yên din re berfireh dike û destwerdana me ya demûdest pêşî liber revandina pêtir kesan digire," Aruwan got. Aruwan da zanîn ku tevahîya 307 xwendevanên dibistana navîn ya zanistî ya hikûmetê li herema di ewlehîyê de ne. Wî, bi berdewamî got ku artêş û hêza hewayî êrîşek dijî karmendên payebilind, li gundê Ifira ya li herêma rêvebirîya herêmî ya Igabi jî têk birine. Serokê welêt Mihemedu Buharî, di peyamekî vîdyoyî de ku roja Yekşemê li ser Twitter hate weşandin de, ferman da ku dewlet di her astê de pirsgirêkên ewlehîyê çareser bikin û got serokên karûbarên leşkerî dê demûdest pirsgirêkên ewlehî yên firehtir çareser bikin. "Emê li hemberî sûcdaran pir tund bin. Bawerîya jibo rêvebirîyê di nav şeş hefteyên bê de divê jinûve were avakirin," Buharî got. Hêjayê bîr xistinê ye ku êrîşên komên çekdar, ku bi gelemperî wekî çete têne bi nav kirin, di van salên dawî de li bakurê rojavayê Nîjeryayê zêde bûne. Ji Berfanbara 2021'an vir ve, dijî çar dibistanan êrîşên revandina xwendevanan pêk hatine ku bûne sedema rexne û hêrisa li seranserê welat .